Kurikan urheilukenttä Tanelintie 7, 61300 Kurikka
Ohjelmassa: Nuermon Deejiit soittaa musiikkia Grilli kuumana (mahdollista tuoda omia eväitä) ja kioski on auki Wild Adventure Finland mahdollistaa maksutonta suppailua. Seinäjoen nuoret runoilijat lausuu rakkausrunoja. Ranka ry tarjoaa lapsille bofferointimiekkailua ja jousiammuntaa. Laivaravintola Joella menossa mukana. Oma piknikpeitto mukaan. Tervetuloa tunnelmoimaan!
Koko perheen romanttinen piknik Kampusrannassa
5€ / henkilö, perhelippu 10 €, alle 12 vuotiaat ilmaiseksi
Perinnepäivillä on paljon nähtävää ja koettavaa; vanhoja koneita, maamoottoreita, mopoja, käsitöitä, hevoskärryajelua, työnäytöksiä, pihapeleja ym. Saatavilla on myös kioskilta pientä purtavaa ja nokipannukahvit sekä lättyjä. Kylätalo kolmiapilassa myynnissä keittolounasta. Avoinna lauantaina ja sunnuntaina klo 10-16.00. Pääsymaksu 5€ /henkilö tai 10 € / perhe ja alle 12 v. ilmaiseksi. Lauantaina 3.8.2018 TANSSIT Kylätalo Kolmiapilassa klo 20.00 – 01.00. Tanssittajana Seppo Niemisen orkesteri (Killinkoskentie 1233, 63320 Alavus) Liput 10€, lippuja myynnissä koko päivän tapahtumapaikan kioskissa ja ovelta klo 20 alkaen. Tapahtumassa maksuvälineenä käy ainoastaan käteinen. Lämpimästi tervetuloa Perinnepäiville!
Katteluksen Perinnepäivät järjestetään 3.-4.8.2019. Perinnepäivät on leppoisa kesätapahtuma kaiken ikäisille.
Kaksi katkeraa pariskuntaa, palvelutahtoinen terapeutti ja vähäpuheinen teini ajautuvat törmäyskurssille pikkukaupungissa, jossa kaikki haluaisivat olla jossain muualla. Avioliitto-ongelmat nousevat pintaan, kun pariskunnat etsivät piristystä ja potkua omiin suhteisiinsa mm. musiikkiterapian avulla. Löytyykö lopulta yhteinen sävel? Osuuko Amorin kaaresta lähtenyt nuoli maaliinsa? Se selviää kesällä 2019! Esityksessä mukana suomen eturivin näyttelijöitä ja laulajia. Musiikkina kuullaan suomalaisia tunnettuja pop-rock-ja iskelmälauluja, joiden tahdissa saa ja pitääkin laulaa! Tämä esitys tempaisee mukaansa takuuvarmasti! Lavalla nähdään: Nina Tapio, Ville Pusa, Sani, Janne Virtanen, Jani Karvinen ja Vieno Virtanen. Mukana myös Pasi Ojalan luotsaama livebändi. Käsikirjoitus: Janne Virtanen, Ville Pusa, Pasi Ojala Ohjaus: Janne Virtanen Esityksen kesto n. 2h, sisältää väliajan Tuotanto: Otus-tuotanto Oy Upeissa Lappajärven kesäteatterin maisemissa. Katettu katsomo ja maisemaravintolan palvelut. Kysy elämyspaketteja lipunmyynnistämme !
Itäkyläntie 97( Halkosaari), 62600 Lappajärvi.
Musiikin täyteinen komedia parisuhteiden kimuranteista koukeroista.
Pari Suhdetta - musiikin täyteinen komedia.
Mustikkavuoren lavalla Ähtärissä tanssitaan ja tanssittajaksi saapuu loistava tanssiorkesteri Tulipunaruusut! Ravintolassa anniskeluoikeudet ja karaoke klo 00.30 saakka. Kioskista kahvia, pullaa, makkaraa ja virvokkeita. Huom! Lipunmyyti alkaa klo 18.30! Tervetuloa viihtymään!
Tanssit Ähtärin Mustikkavuoren tanssilavalla
Mustikkavuoren tanssilavalla Ähtärissä tanssitaan päätöstanssit. Lavalle nousee Kyösti Mäkimattila & Varjokuva sekä Kanarian Mikki! Ravintolassa anniskeluoikeudet ja karaoke klo 00.30 saakka. Kioskista kahvia, pullaa, makkaraa ja virvokkeita. Huom. Lipunmyynti alkaa klo 18.30 Tervetuloa viihtymään!
Päättäjäistanssit Mustikkavuoren tanssilavalla Ähtärissä
Perus: 37 € Opiskelija: 18,50 € Ryhmä: 34 € VIP: 52 € Jousto: 42 €
Klopoti-klop ja SPAM-A-LOT! Kuningas Arthur ja (muihin tehtäviin täysin sopimattomat) pyöreän pöydän ritarit kopsuttelevat kesällä keskiajan Englannista meidän päiviimme saakka. Pähkähullu broadway-musikaali sekoittaa mytologisen tarinan ja glamööriä tihkuvat musikaalikliseet odottamattomiin käänteisiin ja hullunkurisiin hahmoihin. Jumalalta saatu tehtävä etsiä Graalin malja johdattaa ritarit seikkailuun, jossa sanavarastoltaan sangen rajoittuneet Ni-ritarit uhkaavat ritareiden henkeä, rääväsuinen fransmanni pelottelee ilmavaiva-aseellaan ja viattomasta luontokappaleesta paljastuu verenhimoinen peto. Vastustajat ovat kaikin puolin sisukasta sorttia: vaikka kädet ja jalat olisi sivallettu miekalla irti, kieli on kyllä terässä! Päät onkin pidettävä joko pystyssä tai kohdattava hirvittävän kummallinen kuolema. Sananikkari Mikko Koivusalon suomentaman musikaalin ensi-ilta on 6. heinäkuuta. Rooleissa Törnävän kesäteatterin lavalla nähdään Aku Hirviniemi, Olli Rahkonen, Anna Victoria Eriksson, Juha Hostikka, Henrik Hammarberg, Pihla Pohjolainen, Lauri Ketonen, Jyrki Numminen, Annina Rubinstein, Eeva Markkinen ja Ville Ortenvuori. Musikaalin ohjaa Mika Eirtovaara. Törnävän kesäteatteri on Seinäjoen keskustan tuntumassa (ei monenkaan kilometrin päässä osoitteessa Törnävänsaarentie 1). Liki 700-paikkainen katsomo on katettu ja teatterivieraita palvelee kesäravintola.
Kesän hauskin ja loisteliain musikaalikomedia Törnävän kesäteatterissa!